Kári Stefánsson forstjóri íslenskrar erfðagreiningar segir að það sé með ólíkindum að veirufræðideildin geti ekki annað fleiri sýnum, en íslensk erfðagreining stæðist sennilega ekki freistunguna að hlaupa undir bagga ef kallið kemur. Bæði fjármálaráðherra og forstjóri Lansdpítala hafi rétt fyrir sér um vanda heilbrigðiskerfisins.
Bjarni Benediktsson fjármálaráðherra sagði eftir ríkisstjórnarfund í gær að aðgerðir stjórnvalda síðustu ára til að efla heilbrigðiskerfið hefðu ekki skilað nægum árangri og framleiðni hefði ekki aukist. Vandi kerfisins yrði ekki leystur einungis með bættri fjármögnun. Páll Matthíasson, forstjóri Landspítalans, sagði í kvöldfréttum að ekki væri við rekstur Landspítalans að sakast, reksturinn væri ódýrari en rekstur sambærilegra sjúkrahúsa erlendis.
Þeir hafa að vissu leyti báðir rétt fyrir sér. vandamál LSH leysist ekki bara með meira fé, en LSH þarf meira fé og heilbrigðiskerfið þarf stærri hundraðasta hluta úr kökunni en það fær núna. Og það er alveg með ólíkindum að núna fimm árum eftir að við söfnuðum 87000 undirskriftum til stuðning sheilbrigðiskerfisins hefur mjög lítið verið aukið við fé til kerfisins, það þarf að leggja miklu meira í það. en það þarf líkaða hlúa að öðru en það sem menn fá úr fé.
segir Kári Stefánsson. Í gær samþykkti ríkisstjórnin að hefja skimanir á fólki sem kæmi hingað og hefði tengsl við landið - frá og með 16. ágúst. Það þýðir meira álag á veirufræðideildina, sem hefur varla við að greina innanlandssýni, tölur um fjölda smita liggja stundum ekki fyrir fyrr en þarnæsta dag. Deildarstjóri deildarinnar segir að ef mörg hundruð bætist við á degi hverjum - vegna íslenskra komufarþega - þurfi að bæta við starfsfólki eða leita aðstoðar annarstaðar frá.
Kári segir að ekki hafi verið óskað eftir hjálp frá íslenskri erfðagreiningu við greiningar, sem erfðagreining sinnti að miklu leyti fyrsta ár faraldursins.
ég trúi því bara ekki að veirufræðirannsóknarstofan geti ekki höndlað miklu meira en þeir eru að gera núna. Þeir eru með tvær nýjar vélar hvor um sig á að geta annað 4000 sýni á dag. mer finnst með ólíkindum að þeir geti ekki höndlað meira, en þetta virðist vera að mestu leyti vandamál með mönnun.
En væruð þið reiðubúin að veita aðstoð?
Mér finnst mjög líklegt að ef það yrði leitað til okkar þá stæðumst við ekki freistinguna að taka þátt.
Kári Stefánsson forstjóri íslenskrar erfðagreiningar telur að bæði fjármálaráðherra og forstjóri Lansdpítala hafi rétt fyrir sér um vanda heilbrigðiskerfisins. Það mætti fjármagna betur, en líka hlúa betur að því fé sem berst.